Inson tanasidagi bir qancha erotik nuqtalar
Insondagi **erotik nuqtalar** (shuningdek, **erogon zonalar** deb ham ataladi) tananing sezgirligi yuqori boʻlgan qismlari boʻlib, ularning stimulatsiyasi ehtirosli rohatlanish (jargonda **seksual kayf**), jinsiy fantaziyalar, jinsiy qoʻzgʻalish va orgazm kabi seksual reaksiyalarni keltirib chiqarishi mumkin.

Erotik zonalar tananing barcha qismida mavjud boʻlib, har birining sezgirligi turlichadir. Bu esa stimulatsiyadagi davomli his-tuygʻularni taʼminlashga xizmat qiluvchi asab tugunlarining konsentratsiyasiga bogʻliq. Kishining erogen zonasiga teginish jismoniy yaqinlik harakati sifatida qabul qilinadi. Biror kishi oʻzining erotik nuqtalariga tegishlarini yoqimli yoki nomaqbul deb bilishi bir qator omillarga, jumladan, qoʻzgʻalish darajasiga, mavjud sharoitlarga, madaniy kontekstga, jinsiy sheriklar va ular oʻrtasidagi munosabatlar tarixi va tabiatiga bogʻliq.

Erotik zonalar ular keltirib chiqaradigan jinsiy reaksiyalarga koʻra tasniflanishi mumkin. Koʻp odamlar koʻz qovoqlari, qoshlari, chakkalari, yelkalari, qoʻllari, barmoqlari va sochlariga nozik tarzda teginilganda, ulardagi jinsiy reaksiya asta-sekinlik bilan qoʻzgʻaladi. Bu kabi nuqtalarga yumshoq teginish yoki silash, jinsiy aloqaning boshlanish paytida sherikni ehtiroslantiradi va qoʻzgʻalish darajasini oshiradi. Shuningdek, qorin boʻshligʻini yumshoq massaj qilish, silash, oʻpish yoki oddiygina kindikga teginish stimulyatsiya turlari, deya tavsiflanadi.

Tasniflanishi
-------------

### Maxsus nuqtalar

Maxsus nuqtalar jinsiy reaksiya bilan bogʻliq boʻlib, jinsiy aʼzolarining tegishli qismlarini, xususan ikki koʻkrak uchlarini, jinsiy olatning boshi, toji yoki klitor va vulvaning yondosh qismi va perianal terini oʻz ichiga oladi. Bu nuqtalar innervatsiyaning yuqori zichligiga ega boʻlib, yaralarni davolash samaradorligi va umumiy miya stimulatsiyasini qoniqtirish kuchiga egadir.

### Nomaxsus nuqtalar

Ushbu nuqtalardagi tuklar tanadagi teri tuklariga oʻxshab ketadi. Ulardagi nervlar va tuklar yuqori zichlikka egadir. Bu nuqtalarga boʻyinning yon va orqa qismlari, qoʻllarning ichki sohasi, qoʻltiq osti va koʻkrak qafasining yon tomonlari kiradi.

Jinsiy organlar
---------------

### Erkaklarda

Erkaklar jinsiy olatining ogʻiz va ustki qisi, yon tomonlari, moyakning old tarafi, moyak va anal teshigi orasidagi teri va anus atrofidagi nuqtalar stimulyatsiya bilan qoʻzgʻatilishi mumkin.

### Ayollarda

Vulva va uning atrofidagi joylar, ayniqsa klitor erogen zonalarning asosiy nuqlaridir. Qin (vagina) bir butun sifatida yuqori sezgirlikka ega boʻlmasa-da, uning pastki uchidagi qismida (kirish joyiga yaqin joyda) asab tugunlari konsentratsiyasi mavjud boʻlib, jinsiy aloqa davomida stimulatsiya qilinsa, yoqimli his-tuygʻularni taʼminlaydi. Ushbu nuqta qinning uchdan qolgan ikki qismiga qaraganda sezgirroqdir.

Son va tizza qismi
------------------

Sonlar teginishga sezgir boʻlib, son va tizzaning orqa tarafida haddan ortiq sezgirlik rivojlangan boʻlishi va bu kabi yuqori sezgirlikka ega odamlarda qitiqlashga nisbatan oʻtkir reaksiya koʻzga tashlanishi mumkin.

Oyoq va unga tutash joylarda
----------------------------

Kishining tovon va barmoqlarining nerv uchlari konsentratsiyasi sababli hamda miyaning oyoqlarga teginish hissiga hamda jinsiy aʼzolar hissiyotlariga javob beruvchi sohasi oʻrtasidagi yaqinlik tufayli seksual sezgilar hosil boʻlishi mumkin. Oyoqlarni yalash va/yoki barmoqlarni soʻrish baʼzi odamlar uchun yoqimli boʻlishi tabiiy holatdir. Shunga oʻxshash harakatlar, masalan, oyoq tagini massaj qilish ham erotik stimulyatsiyani keltirib chiqarishi mumkin. Baʼzi odamlar oyoq qismida, ayniqsa oyogʻining tagi va tovonida sezgirlik yuqori boʻladi.

Yana qarang
-----------

* Jinsiy aloqaning boshlanishi
* Insonning jinsiy hayoti
* Yaqinlik neyroanatomiyasi
* Partializm

Manbalar
--------

1. ↑  Schober, Justine; Weil, Zachary; Pfaff, Donald (2011). "How generalized CNS arousal strengthens sexual arousal (and vice versa)". *Hormones and Behavior* **59** (5): 689–695. doi:10.1016/j.yhbeh.2010.10.005. ISSN 0018-506X. OCLC 728020042. PMID 20950622. .
2. ↑  Schober, Justine M.; Meyer-Bahlburg, Heino F.L.; Dolezal, Curtis (2009). "Self-ratings of genital anatomy, sexual sensitivity and function in men using the 'Self-Assessment of Genital Anatomy and Sexual Function, Male' questionnaire". *BJU Int* **103** (8): 1096–103. doi:10.1111/j.1464-410X.2008.08166.x. ISSN 1464-4096. OCLC 5151511138. PMID 19245445. .
3. ↑  "Anatomy of the clitoris". *The Journal of Urology* **174** (4 Pt 1): 1189–95. October 2005. doi:10.1097/01.ju.0000173639.38898.cd. PMID 16145367.
4. 1 2  Wayne Weiten*. Psychology Applied to Modern Life: Adjustment in the 21st Century*. Cengage Learning, 2011 — 386 bet. ISBN 978-1-111-18663-0. 5-yanvar 2012-yilda qaraldi.
5. 1 2  Marshall Cavendish Corporation*. Sex and Society, Volume 2*. Marshall Cavendish Corporation, 2009 — 590 bet. ISBN 978-0761479079. 17-avgust 2012-yilda qaraldi.
6. ↑  *Exploring the Dimensions of Human Sexuality*. Jones & Bartlett Learning, 2014 — 102–104 bet. ISBN 978-1449648510. 30-oktabr 2014-yilda qaraldi.
7. ↑  *Human Sexuality: An Encyclopedia*. Routledge, 2014 — 229–231 bet. ISBN 978-1135825096. 30-oktabr 2014-yilda qaraldi.

Havolalar
---------

|  |  |
| --- | --- |
|  | Wikimedia Commonsda ***Erotik nuqtalar*** mavzusiga oid fayllar bor. |

* Winkelmann, RK. (1959). "Erogenous zones: their nerve supply and significance". *Mayo Clin Proc* **34** (2): 39–47. .